कर्नाटक के मुख्यमंत्री सिद्धरमैया ने सभी सरकारी संस्थानों में लड़कियों के लिए पोस्ट ग्रैजुएशन तक की शिक्षा को मुफ्त करने की घोषणा कर दी है। अब 11वीं और 12वीं से लेकर डिग्री और फिर पोस्ट ग्रैजुएशन तक की पढ़ाई के लिए लड़कियों को फीस नहीं देनी होगी। बजट में इसके लिए 95 करोड़ का प्रावधान किया गया है। इस घोषणा के बाद उम्मीद लगाई जा रही है कि राज्य में 3.7 लाख लड़कियों को इससे सीधा फायदा होगा।